

LĒMUMS

Ādažos, Ādažu novadā

2025. gada 24. jūlijā **Nr.** **303**

**Par atbrīvošanu no darba Pašvaldības līdzfinansējuma vērtēšanas komisijā**

Ar Ādažu novada domes 2018. gada 28. augusta lēmumu Nr. 189 “Par Pašvaldības līdzfinansēju vērtēšanas komisijas izveidi” tika izveidota Pašvaldības līdzfinansējuma vērtēšanas komisija (turpmāk – Komisija), kas pilda pašvaldības domes 23.11.2022. saistošajos noteikumos Nr. 80/2022 "Par pašvaldības līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai” un 23.11.2022. saistošajos noteikumos Nr. 81/2022 “Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai” noteiktos pienākumus.

Komisijas sastāvā ir pašvaldības izpilddirektors Guntis Porietis - komisijas priekšsēdētājs, Finanšu nodaļas vadītāja Sarmīte Mūze, un Ādažu novada būvvaldes inženierkomunikāciju tīklu galvenais speciālists Jānis Tiļčiks.

Pašvaldībā ir saņemti visu Komisijas locekļu iesniegumi par atbrīvošanu no darba Komisijā.

Pamatojoties uz Pašvaldību likuma 10. panta pirmās daļas 10. punktu, kā arī ņemot vērā Finanšu komitejas 16.07.2025. atzinumu, Ādažu novada dome

**NOLEMJ:**

1. Atbrīvot no darba Komisijā Gunti Porieti, Sarmīti Mūzi un Jāni Tiļčiku.
2. Lēmums stājās spēkā ar pieņemšanas brīdi.
3. Centrālās pārvaldes Personāla nodaļas vadītājai L.Raiskumai likumā „Par interešu konflikta novēršanu valsts amatpersonu darbībā” noteiktajā kārtībā informēt Valsts ieņēmuma dienestu par grozījumiem Ādažu novada pašvaldības valsts amatpersonu sarakstā.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU